AGF bekræfter på deres hjemmeside, at de har skrevet kontrakt med den tidligere FCM-guldtræner, Glen Riddersholm. Klokken 15 taler Glen Riddersholm til pressen. Følg med LIVE nedenfor

Den tidligere FCM-træner Glen Riddersholm skal fra årsskiftet stå i spidsen for AGFs hold i Superligaen.

Ekstra Bladet kunne lørdag, fra flere kilder med nære relationer til den tidligere FCM-træner, fortælle, at Guld-Glen var i dialog med AGF om jobbet i klubben.

Og søndag bekræftede den aarhusianske klub så, at Guld-Glen skal lede Superliga-oprykkerne fram til sommeren 2018.

Se også: Han er AGF's nye cheftræner

Den 43-årige vil blive præsenteret på et pressemøde i på klubbens stadion klokken 15.

- Vi er glade for, at en trænerkapacitet som Glen har sagt ja til at stå i spidsen for vores superligahold. Det har været vigtigt for os at finde en cheftræner, som kan bygge videre på det projekt, vi har sat i gang, og som er en fagligt kompetent leder med stor gennemslagskraft.

- Glens meritter taler for sig selv, og han har vist, at han er i stand til at skabe resultater, samtidig med at han udvikler den enkelte spiller og et stærkt kollektivt. Vi får en stærk leder, der ikke efterlader nogen tvivl om, hvad han kræver af sine omgivelser., siger sportschef Jens Andersson til klubbens hjemmeside og tilføjer:

- Men han er samtidig også dygtig til at motivere og kommunikere, og han formår at få alle omkring sig til at trække i samme retning - lige fra det unge talent til den erfarne spiller. Det er en styrke, som vi har lagt stor vægt på i valget af Glen, siger sportschefen.

Glen Riddersholm er lykkelig for, at han har fået chancen i AGF.

- Jeg er altid gået efter spændende udfordringer, og at blive cheftræner i AGF ser jeg som et af de mest interessante trænerjobs i Danmark. Det må være enhver ambitiøs træners ønske at være med til at realisere det potentiale, der er i AGF.

Chefredaktør: AGF har et kæmpe forklaringsproblem

- Aarhus er en fodbold-by, og jeg føler mig meget priviligeret over at få muligheden for at stå i spidsen for en klub, der følges af så mange og har så stor bevågenhed. Jeg synes den udvikling, der er sat i gang i AGF, tegner meget lovende. siger han.

- Klubben har lavet en klar og realistisk plan for, hvordan den skal komme tilbage i toppen af dansk fodbold, og det tænder virkelig mit trænerhjerte at være en del af dette projekt. I første omgang handler det om at konsolidere os i Superligaen. Det kommer ikke af sig selv, men kræver hårdt arbejde, slår han fast.

Glen Riddersholm har sin første arbejdsdag med truppen den 7. januar.

Glen Riddersholm til møde søndag. (Video: Claus Bonnerup).